Document ID: 32011R0527
Publication Date: 2011-05-30

Title and Content:
KOMISIJAS ĪSTENOŠANAS REGULA (ES) Nr. 527/2011
(2011. gada 30. maijs)
par atļauju izmantot no Trichoderma reesei MUCL 49755 iegūtas endo-1,4-β-ksilanāzes, no Trichoderma reesei MUCL 49754 iegūtas endo-1,3(4)-β-glikanāzes un no Aspergillus aculeatus CBS 589.94 iegūtas poligalakturonāzes fermentu preparātu kā barības piedevu atšķirtiem sivēniem (atļaujas turētājs Aveve NV)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
tā kā:
(1)
Regulā (EK) Nr. 1831/2003 noteikts, ka par piedevu izmantošanu dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
(2)
Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju izmantot no Trichoderma reesei (MUCL 49755) iegūtas endo-1,4-β-ksilanāzes (EC 3.2.1.8), no Trichoderma reesei (MUCL 49754) iegūtas endo-1,3(4)-β-glikanāzes (EC 3.2.1.6) un no Aspergillus aculeatus (CBS 589.94) iegūtas poligalakturonāzes (EC 3.2.1.15) fermentu preparātu, kas minēts šīs regulas pielikumā. Minētajam pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
(3)
Pieteikums attiecas uz atļauju izmantot pielikumā raksturoto preparātu kā barības piedevu atšķirtiem sivēniem, klasificējot to barības piedevu kategorijā “zootehniskās piedevas”.
(4)
Eiropas Pārtikas nekaitīguma iestāde (“iestāde”) 2009. gada 8. jūlija atzinumā (2) un 2011. gada 2. februāra atzinumā (3) secināja, ka saskaņā ar ierosinātajiem lietošanas nosacījumiem pielikumā raksturotais preparāts nerada nelabvēlīgu ietekmi uz dzīvnieku veselību, cilvēku veselību vai vidi un ka šī piedeva var palielināt mērķa sugu svaru un barības patēriņa rādītāju. Iestāde uzskata, ka nav vajadzīgas īpašas prasības pēcpārdošanas uzraudzības veikšanai. Tā arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Eiropas Savienības references laboratorija barības piedevu jomā.
(5)
Pielikumā raksturotā preparāta novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tādēļ šo preparātu jāļauj lietot atbilstīgi šīs regulas pielikumam.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Pielikumā raksturoto preparātu, kas ietilpst piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir piemērojama visās dalībvalstīs.
Briselē, 2011. gada 30. maijā

Classification:
Level 1 Categories: 100147
100157
100156
Level 2 Categories: 100259
100250
100249
100196
Level 3 Categories: 13
711
5962
6052
All Categories: 2560
5451
6052
6322
768